Anne-Mette og frostebikkjenes blogg: 2013
Anne-Mette og frostebikkjenes blogg
tirsdag 31. desember 2013
Året 2013
2013 har vært et innbringende år her hos Frostebikkjene. Vi har vært mye på utstilling men også ulike kurs. På våren var jeg og Issey på både agilitykurs og utstillingskurs. I høst var jeg og Mike på "hundens språk" kurs. Vi fikk i november endelig godkjent kennelnavnet så nå er vi offisielt en kennel. Kennel Frostebikkjene. Det vil bli forhåpentligvis et irsk setter kull her nå i vår, og et dvergpuddel kull til høsten. Jeg har også planer om agilitykurs med Elvis og det er alt påmeldt en del hunder på utstilling utover våren.
Issey har vært på 4 utstillinger i løpet av 2013. NKK Bø ble det very good. NKK Krstiansand ble det excellent. NHL Drammen ble det BIR, cert og BIG 1. NHL nå før jul ble det excellent og hp.
Emil ble 3XBIR, 1 X BIG1, 1 X BIG2  og BIS 3. Dessverre så klarte han å ødelegge pelsen sin tidlig på sommeren så han ble nedklipt, men vi satser på pels igjen i løpet av 2014. Så får vi håpe at unghunden Emil roer seg ned for han og pels er ikke helt samkjørte for tida..
Lotta ble 2XBIM og 1 X BIR og 1 X BIG2. Ho har vært på en utstilling som junior, og nekta å bevege seg ;-) Endte med good ;-)
I juni kom det ei lita irsk setter jente til oss fra Kennel Happy Luuke i Sverige. Denne jenta skulle egentlig ikke vært her før sommeren 2014 men vi hadde egentlig bestilt en dvergpuddel tispevalp som dessverre viste seg å få dårlig tannstilling. Da kunne jeg ikke la denne jenta gå fra meg, hadde nemlig fulgt kullet hele tiden på facebook. Eden har vært på 3 valpeshow som har blitt 3 X BIR, I X BIG 2 og 1 X BIS junior.Nå er ho snart 9 måneder og klar for ordentlige utstillinger.
Vi hadde vist interesse for et kommende dverg puddel klubb tidligere på våren, og samme dag jeg hentet Eden fikk jeg vite at dette kullet var få uker unna. Vi tok sjansen og bestemte oss for å stå på 1. valget for en tispevalp. 13. juli ble det født 4 hannvalper på kennel Chic Charming og ikke en tispe. Vi tok en tenkerunde og tok og benyttet 1. valget vårt og det ble Elvis som jeg henta utenfor Halmstad i begynnelsen av september. En flott sikker ung herremann som jeg mener har mange gode kvaliteter både som utstillingshund, familiehund og ikke minst agility. Den nå 6 mnd gamle valpen spretter og hopper og har en enorm stor fart der han henger etter Eden i full fart gjennom skogen.
Et lite skrytebilde over årets rosetter som hener inne på hunderommet :-)
Vi benytter sjansen til å ønske alle et riktig godt nytt år! Og håper vi møtes på hundeaktiviteter i løpet av 2014...
Ps. Vi skal skjerpe oss på oppdateringer her inne.
Lagt inn av Frostebikkjene kl. 11:22 Ingen kommentarer:
fredag 13. september 2013
Hipp, hipp hurra!
Hipp, hipp hurra for Lotta, Tara, Stella og Emil som fyller 1 år i dag!
Astrid Lindgren kullet vårt virker til å ha utviklet seg til flotte hunder med godt gemytt!
Ønsker dere alle en riktig fin bursdag!
Her er de bare en time gamle sammen med flinke mamma Ronja.
Lagt inn av Frostebikkjene kl. 08:14 Ingen kommentarer:
onsdag 28. august 2013
Da har både NKK og FCI godkjent...
I dag fikk jeg brev fra norsk kennel klubb at nå også FCI har godkjent kennelnavnet Frostebikkjene, så nå er det vel forhåpentligvis klart i november...Det blir presentert i Hundesport i september og 8 uker etter det kan folk klage om de syns det er for likt noe de har...og det vet jeg det ikke er. Det finnes ingen med Froste i og bikkjene er visst ikke så populært som kennelnavn heller ;-)
Så om det ikke offisielt gjelder enda så tror jeg at vi ganske sikkert kan si at vi fra november vil være Kennel Frostebikkjene :-) Det er en gammel drøm som er blitt virkelighet!
Vi vil drive småskala avl på brune dverg/toy pudler og irsk setter. Border collie avl overlater vi til andre, og det er plenty av gode oppdrettere av border collie også. Irsk setter som ikke er ødelagt av jaktavl er det lite av her i Norge, og brune små pudler kan vi jo aldri få nok av heller ;-)
Lagt inn av Frostebikkjene kl. 18:45 Ingen kommentarer:
tirsdag 23. juli 2013
Vi har hatt en nydelig  sommer i år her i sør. Jeg er nå inne i min 5 og siste ferieuke og faktisk har jeg hatt 3 uker med nydelig sommer, og været var ikke helt ille de to ukene før  det heller :-)
Eden har rukket å bli 3 mnd og nå 14 uker gammel. Ei herlig hundejente med humor, en veldig annerledes irsk setter enn Issey på mange måter, men samme herlige gode gemytt. Blir spennende å se hva det blir med den jenta.
Vi har nå som det har vært så varmt brukt mye tid på plenen...Men ofte så har bikkjene trukket seg inn i skyggen etter kort tid med leik og trening. Vi  har tatt oss gode turer tidlig på morgenen med litt bading  og kos, men det er fryktelig med flått her nå...En liten tur i skogen og jeg plukka 15 flått som vandra på Lotta.
Lotta er forresten ferdig med løpetida, og ble overlappa av både Issey og Elsa. Issey starta på forrige onsdag og Elsa i går. Så nå gjenstår det bare Ronja. Det var tøft for Emil når Lotta  fikk løpetid, han bjeffa et par dager...plutselig slutta det og alt var over for denne gang. Ser ut som om Lotta holder på like kort med stådager  som mor Ronja :-) Issey har vært ordentlig dårlig et par dager, ho begynte med diare på søndag og mandag morgen våkna vi til et bikkjerom fullt av dritt...helt grusomt! I natt har ho sovet med døra åpen og fri tilgang til luftegården  på utsida...I dag har ho spist mange  små måltider med kokt ris og fiskeboller og jeg tror jeg har fått i ho en halv liter med aloe vera juice. Aloe vera juicen er bra  for tarm og mage...Ho har sovet og vært slapp i dag, men pga at jeg har fått i ho både væske og mat så avventa jeg å kontakte veterinær...og  i 20 tida i kveld kvikna ho heldigvis en del til :-)
Vi har i sommer endelig sendt søknad om kennelnavn til Norsk kennel klubb. Vi håper å få gjennomslag for det vi har kalt oss for i mange år nå - Frostebikkjene. Hadde også et forslag om Telebutrollet, hytta vår heter Telebu og på peisen der var  det malt et troll...derav navnet Telebutrollet. Men vi satser på at Frostebikkjene går igjennom - det har liksom blitt oss det. Vi kommer i såfall til  å drive oppdrett av irsk setter og dverg/toy puddel i fargen brunt.
Lagt inn av Frostebikkjene kl. 21:56 Ingen kommentarer:
søndag 14. juli 2013
Lotta er visst voksen :-)
Bitte  lille hufsetufsa har fått sin første  løpetid. Utrolig hvor fort den  tida har gått. De var jo faktisk 10 måneder  nå på lørdag. I dag, etter at bildet ble tatt, har Ronja og Lotta fått fiksa seg litt med bad og ansiktsbarbering. De ble så fine så :-) Lotta begynner å få ordentlig god manke nå, blir spennende å høre hva dommeren har å si om frøkna når ho skal stilles om et par uker i Skien :-)


Lagt inn av Frostebikkjene kl. 19:48 Ingen kommentarer:
fredag 5. juli 2013
Frostebikkjene er på facebook
Hvis noen ønsker å følge Frostebikkjene på facebook så er vi  å finne under  denne linken:
http://www.facebook.com/groups/Frostebikkjene/ (forhåpentligvis)...
Bare hyggelig med nye og gamle venner der, gruppa  er lukket pga at det har en tendens til  å komme  litt mye reklame og rare ting inn om den er åpen.
Lagt inn av Frostebikkjene kl. 19:51 Ingen kommentarer:
tirsdag 2. juli 2013
Ny lita (stor) tispe i hus
For litt over ei uke sida var jeg i Sandviken i Gävlborg og henta hjem ei lita irsk setter tispevalp på 10 uker. Alt skjedde veldig raskt, for planen var faktisk i år at vi skulle ha en brun dverg puddeltispe. Den var bestilt og fulgt opp til den var 8 uker, men der var det dessverre bittfeil :-( Vi har ikke lagt dvergpuddel valp på hylla, men vi må se når det blir født/planlagt noe aktuelt. Vi er på venteliste hos noen kenneler i Sverige. Da bestemte vi også raskt for en tispe fra et irsk setter kull jeg også har sjessa på ei stund...
Denne lille jenta er fra Happy Luuke Kennel og oppdretter Stina Luuke Persson i Sverige. Foreldrene er Happy Luuke`s Phoenix og far er den høyt premierte WW-12 C.I.E Pendoric Foggy Perfection. Vi håper at denne frøkna kan være med å bringe gode irsk setter linjer til Norge og planen er at ho skal gå inn i avl når den tid kommer om alt er ok med ho. Det blir ihvertfall spennende å se hva denne jenta vil bli når ho blir stor!
Her i huset begynner flokken (og vi) å bli vant til å ta i mot nye medlemmer og vi koser oss og roen senka seg igjen etter et 3/4 døgn med mini i hus. Ho har forresten fått kallenavnet Eden (Iden) og stamtavle navnet er Happy Luuke`s Yolamba Eden. Visstnok en australsk vin ;-)
Folk får forresten erklære oss gale hva de vil, men vi liker livet vårt og hundene har et strålende liv her hos oss!
Lagt inn av Frostebikkjene kl. 17:59 Ingen kommentarer:
tirsdag 28. mai 2013
Lotta valpeshow
Lotta var på valpeshow i regi Bø og sauherad hundeklubb i helga. Ho ble BIR og BIG 2. I sin klasse var ho perfek i ringen, viste seg rett å slett lekkert, stod som en helt på bordet, og musestille mens kritikken ble skrivd.
I gruppefinalen fant frøkna plutselig ut at løpe, eller gå for den saks skyld, skulle ho ikke...så da ble ho etter det dommeren sa plassert som nummer to. Hadde ho vist seg hadde det blitt nr 1...Men ja, ja ho ble ihvertfall BIR og det er første gang for Lotta.
Emil eies som dere mulig vet av min mann og der ble det noe krøll i påmeldinga så han fikk ikke være med på sin siste sjanse på valpeshow.
Lagt inn av Frostebikkjene kl. 21:37 1 kommentar:
lørdag 4. mai 2013
Hardhanda eller mjukhanda?
For litt sida fikk jeg et spørsmål på mail om hvordan jeg trente hunder og hva jeg tenkte om hundetrening, og her er mitt svar på det. Mange tanker og meninger, og dette er ikke et innlegg som har noen faglighet som er begrunnet gjennom sitater, men det er mine oppfatninger gjennom et nå forholdsvis langt liv med hund, og med hund som hovedinteresse. Det er et lite sammendrag av det jeg har fått erfaringer med.
I mitt nå 25 årige liv som hundeeier så har jeg også vært vitne til alle endringer som har skjedd i hvordan man både tolker og hva man nå vet om hunder og hvordan de lærer.
For 25 år siden hadde jeg mitt første møte med hundeklubb og hundetrening. Jeg husker vi gikk etter hverandre i ring og var vi mange så gikk vi i to ringer utenpå hverandre, som når vi er mange som går rundt juletre. Det var ikke snakk om at man skulle trene slik at hundene fikk mulighet til å takle forstyrrelser eller for at hundene skulle lykkes. Alle gjorde det samme, og satte ikke hunden seg på de 10 sekundene man hadde tilgjengelig før vi ble kommandert framover igjen måtte vi ha en løsning klar, så for å få til det så trykte vi alt vi kunne på hundens kryss og stort sett så satte den seg eller den rygga og spente ryggen.
På den tida skulle man også vise hvem som er sjefen. Man skulle jo ta ulvemors sted og det var om å gjøre å være så bestemt at hunden visste at den burde lystre eller...Ja ellers så ble den lagt i bakken, ned på rygg, tatt godt tak i munnvikene på og stirret i øynene, klypt i sida, løfta i nakkeskinnet eller i halsbåndet, noen slo og noen ga de et spark m.m. Jeg orker ikke nevne mer for jeg får helt vondt..Det var hardhanda som var oppdragelsesmetoden.
Men hva kunne vi om hund egentlig? Behøver man være så veldig intelligent, og hundefaglig for å bruke våre muskler og vår kraft? Trenger man så veldig mye kunnskap om hund for å løfte en hund opp i nakkeskinnet eller holde den oppe i lufta til den roer seg på grunn av den foreksempel utagerer? Hadde man kunnet mye om hund og anatomi så hadde man vel i det siste forstått at hunden også har pusterør og man kan selv tenke seg om noen skulle holde oss opp i lufta ved hjelp av et bånd rundt halsen. Man prøver å blidgjøre de som holder til å slippe slik at vi kunne få oksygen...Jeg ville også ha forsøkt å blidgjøre hunden min om den kom og beit seg fast i nakkeskinnet mitt om jeg ikke var rask nok med maten, eller jeg nekta den å stjele mat fra bordet...Inntil jeg kunne gjøre noe mer konkret så hadde jeg nok forsøkt å føyet den ja!
Jeg husker godt når endringen kom for min del. Det var på slutten av 1990 tallet, og jeg oppdaget et blad som hette Canis ved en tilfeldig. I dette bladet tok de opp mye jeg aldri hadde hørt om før. Der stod det mye om læringsteorier, forsterkninger og straff...Men her stod det om positiv forsterkning, negativ forsterkning, positiv straff  og negativ straff. Det stod om shaping og klikkertrening...Jeg gikk plutselig inn i meg selv, og tenkte: Ja men dette stemmer jo, det er jo dette som skjer når jeg trener hund. Hunden min reagerer jo på disse tingene og jeg begynte å prøve meg fram med den hunden jeg hadde på det tidspunktet, Roger. Det fungerte på Roger. Roger ble veldig gira og sammen så elska vi å trene med shaping, positiv forsterkning og tilliten vokste i takt med samarbeidet. Vi ble et team vi to, et team i tykt og tynt.
For å bruke litt tid til å forklare disse ordene jeg nevnte over her så er det kort fortalt.
Positiv forsterkning=hunden oppnår en gode ved å gjøre det du ber om. Feks godbit eller en leke.
Negativ forsterkning=man gjør en atferd for å redusere eller slippe ubehag.
Positiv straff=når hunden gjør noe du ikke vil den skal gjøre påføres den en smerte, eller et rykk osv
Negativ straff=hunden oppnår feks ikke belønning. La oss si vi trener sitt og hunden vil ikke sette seg, da vil godbit eller leke holdes tilbake.
Shaping=man avventer til hunden tilbyr en atferd man vil ha og belønner. Man leder altså ikke hunden til å gjør det man vil.
Klikkertrening=man benytter en liten plastdings som gir fra seg et lite klikk. Når hunden viser den atferd man ønsker klikker man og belønner. Veldig fint for å få hunden til å raskt forstå hva man ønsker.
Når jeg trener hund benytter jeg meg av positiv forsterkning (ps) og negativ straff (ns). Jeg bruker også innimellom shaping eller bare klikker. Oppstår det nødstituasjoner benytter jeg meg av positiv straff. Jeg står ikke å ser på at hunden min biter noen eller at den kan løpe ut i veien foran en bil. Da rykkes det i båndet eller det som behøves. I trening sammenheng, om det er nylæring eller avlæring benytter jeg meg av pf og ns.
Jeg har tatt et valg etter å forsøkt begge metoder...altså både hardhanda og mjukhanda, og jeg er i ikke i tvil. Mjukhanda skaper et mye bedre samarbeid, og triveligere samvær med hunden, enn det hardhanda gjør. Det å måtte gå å hele tida være på tå hev for stoppe/korrigere hunden pga at den gjør noe feil er så mye slitsommere og skaper et mye mer negativt forhold og samvær enn om man i det daglige kan fortelle hunden at "det vil jeg ha mer av" "fortsett med det"!
Det er en kjensgjerning at bruk av straff kan fort bli veldig situasjonsavhengig, og om man feks rykker i båndet for å få hunden til å lystre, så kan det fort bli båndet hunden lystrer og ikke eier. Vi ønsker vel stort sett hunder som lystrer oss også uten bånd?
Det er også en kjensgjerning at en hund som feks utagerer, forsterker seg selv, den får negativ forsterkning hver gang den ber en annen hund om å holde avstand. Vi vet at forsterkning øker muligheten til at det skjer igjen. Det er derfor vi bør trene en utagerende hund i en avstand til det den utagerer på som hunden takler. Vi vil jo helst trene en hund til å bli bedre, ikke verre når vi trener med den. Vi vet også at å påføre en hund smerte fort kan sette hunden i tanker at det som skjer akkurat der er virkelig farlig det gjorde vondt. La oss si det slik at en hund ligger på gulvet ved siden av et barn, en voksen går forbi og tråkker hunden på halen ved et uhell...Det er en stor mulighet at hunden kan forbinde den smerten med barnet...og heretter bli usikker rundt små barn.
Det er også mye snakk om lederskap og domianans. Jeg vil påstå at jeg har lederskap mot mine hunder. Det er jeg som bestemmer når de skal få mat, når vi skal på tur og hvor vi skal på tur. Noen ganger så går hundene først ut døra, noen ganger går de bak meg på tur, men det er jo en kjensgjerning at de er mye bedre jegere enn meg. De er og mye raskere enn meg. Så får meg er det ingen kamp om lederskapen med mine hunder, for det er jeg som styrer livet til mine hunder det er jeg som har nøkkelen til det som skjer.
Dominans er et personlighetstrekk for meg, men er det en av oss i vår flokk som er dominant så er det meg. Det er jo jeg som hele tiden bestemmer hva vi skal gjøre. Jeg går selvsikker rundt og bestemmer hva vi skal og når.
En dominant hund lager sjelden bråk, den viser med hele kroppsholdningen sin at de har kontroll i ulike situasjoner. Min erfaring er at det er de usikre de som lager bråk eller utagerer.
Jeg og mine hunder kommuniserer på hver vår måte, men vi forstår hverandre. Har du merket det med din hund?
Hva er vakrest og se på: En hund som logrer og viser med hele sin kroppsholdning at den elsker det den driver med og gjør den feil så logrer den like godt? Eller er det hunden som går ved siden av sin eier, noen ganger logrer den, andre ganger viker blikket litt og gjør eieren en brå bevegelse så støkker den til og viker unna?
Jeg vet hva jeg synes er vakkert og det er når en hund tørr å gjøre feil, når den tørr å ta seg ei jubelrunde og si på sitt hundespråk "jeg har det skit kult"!
Vi vet nok alle at det er en del som gjerne vil ha "quick fix" i hundetrening. Men finnes det? Etter min erfaring nei...I både nylæring og avlæring må vi regne med å bruke god tid, men vi vil jo se forbedringer om vi trener riktig, vi vil helt sikkert også se forbedringer om vi trener feil, men ved feil trening er det stor sannsynlighet for at treninga plutselig stopper opp. God tid og trening i ulike settinger, steder og miljø er lurt å tenke på.
I trening med hund er det aldri hunden som gjør feil, hunder gjør ikke noe galt i treningssammenheng. Det er alltid  vi som gjør feilen, alltid vi mennesker. Det er ikke hunden som trekker i båndet sitt skyld at den trekker, og det hjelper lite å irritere seg over den når det er vi som ikke har giddet å lære hunden å gå fint i bånd. En hund som stikker av er ikke skyld i det sjøl. Det er vi som ikke har klart å finne riktig metode for vår hund for å lære innkalling. Etter å ha hatt en del hunder vet jeg nå at det som fungerer på en hund ikke automatisk fungerer på en annen hund. Vilje til å prøve ulike fremgangsmåter gjør også sannsynligheten større at det lykkes på akkurat den hunden. Så når vi har feilet i innlæring da må vi tenke nytt! "Don`t blame the dog for human mistakes"!
Lagt inn av Frostebikkjene kl. 21:55 1 kommentar:
torsdag 2. mai 2013
Gratulerer med 2 års dagen Issey!
GRATULERER MED 2 ÅR DEN 3. MAI ISSEY!
Vi er så heldige som har fått lov til å få deg i hus, du er den vakreste, snilleste og godeste hundejente som finnes.
-
... Litt vel matglad, men hva gjør vel det når du er brukandes til absolutt alt jeg vil prøve deg på. Vi har trent lydighet, agility, utstilling, blodspor og du gjør alt. Og å gå med deg blant mange hunder er jo en fryd du tusler så rolig ved siden av meg at jeg trenger nesten ikke å holde i båndet mitt. Perfekte Issey jenta.
På bildet over er Issey 1 år og bildet under tatt dagen etter ho kom til oss 8 uker gammel. Utvikler seg til en elegant skjønnhet!
Lagt inn av Frostebikkjene kl. 19:06 Ingen kommentarer:
tirsdag 30. april 2013
Vi er i farta igjen!
Veldig moro å igjen være i gang med Mike og LP trening. Han elsker det jo, og vi har nå hatt et par treninger  sammen med en Bamble hundeklubb og border gutten har blitt voksen og tryggere. Han har ikke hatt et eneste utbrudd, vi har holdt oss litt i utkanten, men heller ikke helt, vi har hatt hunder forholdsvis nærme på alle kanter og det er til nå ikke kommet et eneste utbrudd. Yeah!!
I helga har jeg og Issey vært på handlingkurs (utstillingskurs) og det er jo alltid interessant å lære nye ting. Mange kjekke ting vi har vært innom som jeg aldri har tenkt på sjøl, så nå er vi forberedt til neste utstilling. Vi kommer forresten ikke til å stille Issey så mye utover i år. Vi har egentlig oppnådd bra utstillingsresultater med frøkna, med sine to CK og en plassering i tispeklasse så er jeg igrunn fornøyd. Bra kritikker har ho også fått. Det  blir Tvååker i juli og Dogs4all i november, og det får holde for den frøkna. Blir nok litt mer puddelutstillinger istedet.
Frøken Dubliner Issey Miyake har også forstått greia med agility og fortsetter utviklinga som til nå så blir det nok en konkurranse etterhvert, men ho må selvsagt lære å takle bom og møne også.
Elsa synes det var helt utrolig kult å få trene agility igjen. I fjor måtte vi ta pause for det at det skulle undersøkes om ho kunne ha smerter, men det fant vi aldri ut av så nå har vi klarsignal til å løpe og belaste igjen. Ho elsker jo agility og tar slalåmen så raskt at den fyker alle veier ;-)
Ronja har også vært litt ute og hoppa og tatt slalåm og slalåmen kan ho ganske bra nå ;-)
Lotta fulgte etter Ronja en dag vi trente og ho hoppa og fulgte Ronja i slalåmen og når jeg prøvde etterpå med bare Lotta så hadde ho skjønt prinsippet. Ho skal det bli moro å trene agility med når ho blir gammel nok :-)
Lagt inn av Frostebikkjene kl. 22:02 Ingen kommentarer:
søndag 21. april 2013
Det er vår!
Endelig er den her! Våren altså...Den har vært sårt savna lenge nå, så endelig. Vi nyter at både tomta og skauen begynner å vise barmark igjen. Ikke lenge til nå at agilityutstyret kan på plass igjen så vi kan ha daglige økter.
For noen uker siden så fant jeg ut at det var starta hundeklubb i Bamble. Litt undersøking på nettet så fant jeg ut at dette er en gruppe som på veldig kort tid har fått til veldig mye, jeg meldte meg inn og endelig på tirsdag så tok jeg en tur for å sjekke forholda. Når man blir møtt på parkeringsplassen og ønsket velkommen kan det jo ikke bli mer positivt...men det kan det altså. Jeg valgte å ta med meg Mike på tirsdag, og han har jo hatt noen uheldige episoder som har gjort han veldig usikker i forhold til fremmede hunder. Jeg hadde en plan på tirsdag og det var å vise han at jeg hadde kontroll. Jeg tok kontrollen fra første sekund, og ble han litt stiv snudde jeg han og satte han, eller satte han der han var. Han er jo så gjennomtrena og en så lett hund å trene med at han jobber jo alltid. Vi hadde en kjempe positiv trening, ikke et stivt blikk, ingen anspent Mike samme hvor vi befant oss i forhold til de andre hundene. Ikke engang når en hund ble noe overgira og gneldra som besatt reagerte Mike. Hele tida hadde han et avslappa og fint kroppsspråk. Så nå blir det spennende framover om han kan bli klar :-)
Familien Ronja Røverdatter. Har de siste dagene fått en overhaling i pelsen. Lotta og Emil har fått pussa på valpeløve klippen, og Ronja har jeg forsøkt å forme til en Toilette 60 klipp. Ho har noe for kort pels på halsen, men det vokser jo fort.
Dette bildet er jo fra før klippen da altså. På onsdag bestilte jeg time til Lotta for å trekke de to gjenstående hjørnetennene som da satt helt fast og ikke var til å rikke. På torsdag morgen lå det plutselig en hjørnetann på gulvet i stua, og ved nærmere kikk så var den ene ute, og den andre helt løs. Så da sparte vi de pengene.
Jeg burde ha vært på agilitytrening med Issey på onsdag, men jeg orka faktisk ikke. Hadde veldig behov for en bare hjemme dag.
Elsa er jeg veldig i tvil om for tida. Ho er så fryktelig hormonell, og nå har ho akkurat hatt seg en omgang med innbilt svangerskap og da er ho rett å slett grusom på alle mulige måter. Jeg vurderer sterilisering pga at det er så tydelig at humøret hennes går opp og ned med løpetidssyklusen hennes...Noen med erfaringer?
Lagt inn av Frostebikkjene kl. 16:35 Ingen kommentarer:
onsdag 17. april 2013
Issey på nybegynnerkurs i agility
I helga har jeg og Issey endelig fått kommet oss på nybegynnerkurs i agility. Jeg valgte i  fjor å vente pga at jeg ville vite HD resultatet først, og ikke minst så ville jeg være sikker på at Issey var fullstendig utvokst.
Jeg var veldig spent på om dette kunne være noe for Issey i det hele tatt. Det var det! Ho trives godt med å forsøke ulike apparater...nå skal jeg jo være så ærlig at ho har løpt rundt i pølse og tunnel sida ho var ei lita kråke på 8 uker, men vi har jo aldri trent på det. Vi begynte med tunnellen og det var vips - Issey  i gjennom. Det var litt slik det var helt til vi begynte med muren og lengdehoppet. Svensken skjønte raskt at dette ikke gjorde noen ting å tråkke på så da tar vi letteste veien over ;-) Får litt å jobbe med der...Kasper var forresten på akkurat samme måte...lat eller lur?
Første forsøk på møne og bom gikk også veldig fint - neste runde så var plutselig mønet farlig. Jenta har høydeskrekk...og når bommen på lørdag begynte å vibrere så la ho seg ned og var ikke trygg i det hele tatt...Men godt å ha noe å jobbe framover med da. Jeg liker slike utfordringer jeg :-)
Det som er veldig gøy med Issey er at ho har en utrolig god kontakt. Ho er så lett å ha med å gjøre i store mengder folk og hunder at det er en fryd. Rett å slett perfekt frøken fin :-) Elsker den hunden jeg altså :-)
Nedenfor her er det typiske bildet av Issey og lengdehopp...Vi løper over...
Det er så gøy med agility, og med Elsa sine utfordringer i livet så er det herlig å se at jeg har en hund med et visst potensiale :-)
Lagt inn av Frostebikkjene kl. 12:18 Ingen kommentarer:
tirsdag 26. mars 2013
NHL utstilling
Vi var på NHL utstilling i Drammen på søndag. Vi stilte både Emil, Lotta og Issey og det var vel det en kan kalle en vellykka dag. Vi var svært heldige og alle våre fikk rød sløyfe, Lotta endte der, men mange fikk også blå denne dagen så at alle får gode premieringer på NHL utstillinger stemmer tydeligvis ikke.
Emil viste seg fint fra i juniorklasse som det heter der 6-9 måneder. Han fikk hederspremie, men også BIR da Lotta fikk rød uten hp og en tispe i åpen klasse fikk blå. Det var egen BIS for junior og der ble han faktisk plassert som nr 3 med en god del bak seg! Flott kritikk fikk han også, det gjorde igrunn Lotta også.
Issey endte også opp i BIS ringen, etter å ha fått NHL cert, Best I Rase og ble Best I Gruppe 7. Ho ble derimot ikke plassert i BIS finalen. Men nå må vi jakte på to ACE cert til slik at Issey blir champion.
I BIS finalen ville rett å slett ikke Issey stille seg opp, men jeg aner hvorfor når jeg ser hvor nærme jeg er cocker spanielen som er bak...
Issey og premiesamlinga si etter søndagen!
Emil og sine flotte rosetter og premier.
Alt sammen! Vi er veldig stolte over mange flotte premier og ikke minst veldig flinke hunder!
Lagt inn av Frostebikkjene kl. 21:07 Ingen kommentarer:
Nyere innlegg Eldre innlegg Startsiden
Abonner på: Innlegg (Atom)
Bloggarkiv
►  2014 (1)
►  mars (1)
▼  2013 (21)
▼  desember (1)
Året 2013
►  september (1)
Hipp, hipp hurra!
►  august (1)
Da har både NKK og FCI godkjent...
►  juli (4)
Vi har hatt en nydelig  sommer i år her i sør. Je...
Lotta er visst voksen :-)
Frostebikkjene er på facebook
Ny lita (stor) tispe i hus
►  mai (3)
Lotta valpeshow
Hardhanda eller mjukhanda?
Gratulerer med 2 års dagen Issey!
►  april (3)
Vi er i farta igjen!
Det er vår!
Issey på nybegynnerkurs i agility
►  mars (4)
NHL utstilling
►  februar (2)
►  januar (2)
►  2012 (18)
►  desember (6)
►  november (1)
►  oktober (2)
►  september (3)
►  august (3)
►  juli (3)
Følgere
Totalt antall sidevisninger
Om meg
Frostebikkjene
Dette er bloggen til Anne-Mette Eskilt og frostebikkjene, som består av Mike, border collie, Elsa, border collie, Ronja, dvergpuddel og Issey, irsk setter lotta, dvergpuddel og Emil, dvergpuddel. Vi har også en Internett side: www.frostebikkjene.com
Vis hele profilen min
Enkel-tema. Drevet av Blogger.